Tuairim ón gCoimisiún de bhun phointe (c) den tríú fomhír d’Airteagal 251(2) de Chonradh CE, i dtaca le leasuithe Pharlaimint na hEorpa ar Chomhsheasamh na Comhairle maidir leis an Togra le haghaidh Rialacháin ó Pharlaimint na hEorpa agus ón gComhairle ag bunú Gníomhaireachta um Chomhar idir Rialtóirí Fuinnimh lena leasaítear an togra ón gCoimisiún de bhun Airteagal 250(2) de Chonradh CE /* COIM/2009/0312 leagan deireanach - COD 2007/0019 */





[pic] | COMISIÚN NA gCOMHPHOBAL EORPACH | An Bhruiséil, 22.6.2009 COIM(2009)312 leagan deireanach 2007/0197/COD TUAIRIM ÓN gCOIMISIÚN de bhun phointe (c) den tríú fomhír d’Airteagal 251(2) de Chonradh CE, i dtaca le leasuithe Pharlaimint na hEorpa ar Chomhsheasamh na Comhairle maidir leis an Togra le haghaidh Rialacháin ó Pharlaimint na hEorpa agus ón gComhairle ag bunú Gníomhaireachta um Chomhar idir Rialtóirí Fuinnimh LENA LEASAÍTEAR AN TOGRA ÓN gCOIMISIÚN de bhun Airteagal 250(2) de Chonradh CE TUAIRIM ÓN gCOIMISIÚN de bhun phointe (c) den tríú fomhír d’Airteagal 251(2) de Chonradh CE, i dtaca le leasuithe Pharlaimint na hEorpa ar Chomhsheasamh na Comhairle maidir leis an Togra le haghaidh Rialacháin ó Pharlaimint na hEorpa agus ón gComhairle ag bunú Gníomhaireachta um Chomhar idir Rialtóirí Fuinnimh 1. Cúlra Nós Imeachta An dáta ar seoladh an Togra chuig Parlaimint na hEorpa agus chuig an gComhairle (doiciméad COIM(2007)530-2007/0197/COD): | 19.9.2007 | An dáta ar tugadh an tuairim ó Choiste Eacnamaíoch agus Sóisialta na hEorpa: | 22.4.08 | An dáta ar tugadh an tuairim ó Choiste na Réigiún: | 10.4.08 | An dáta ar tugadh an tuairim ó Pharlaimint na hEorpa (an chéad léamh): | 18.6.2008 | An dáta ar glacadh an comhsheasamh d'aon toil: | 9.1.2009 | Dáta sheasamh Pharlaimint na hEorpa (an dara léamh): | 22.4.2009 | 2. Cuspóir an Togra ón g COIMISIÚN Is cuid den tríú pacáiste reachtaíochta le haghaidh mhargadh inmheánach AE sa ghás agus sa leictreachas ("An Tríú Pacáiste") é an togra seo. Áirítear dhá Threoir agus trí Rialachán ann. Is é is príomhchuspóir don phacáiste an creat rialúcháin is gá a bhunú chun lánéifeacht a thabhairt d'oscailt an mhargaidh agus chun margadh aonair AE sa ghás agus sa leictreachas a chruthú ar mhaithe le saoránaigh agus le lucht tionscail an Aontais Eorpaigh. Cuideoidh an méid seo le praghsanna a choimeád chomh híseal agus is féidir agus le caighdeáin seirbhíse agus cinnteacht soláthair a mhéadú. Is trí na príomhbhearta seo a leanas a dhéanfar amhlaidh: - maoirseacht níos éifeachtúla ar rialáil ag rialtóirí náisiúnta neamhspleácha; - Gníomhaireacht a bhunú chun comhar éifeachtachtúil a áirithiú idir rialtóirí náisiúnta agus chun cinntí a dhéanamh faoi na saincheisteanna trasteorann go léir is ábhartha; - comhar éigeantach idir na hoibreoirí líonraí chun na rialacha go léir a bhaineann le hiompar fuinnimh feadh na hEorpa a chomhchuibhiú agus chun pleanáil infheistíochta a chomhordú; - díchuachadh éifeachtúil ar ghiniúint agus ar tharchur fuinnimh ionas go ndíchuirfear aon choinbhleacht leasa, go gcuirfear infheistíocht sna líonraí chun cinn agus go seachnófar aon iompraíocht idirdhealaitheach; - méadú ar thrédhearcacht an mhargaidh mhiondíola agus feabhas ar a fheidhmiú; - méadú ar an dlúthpháirtíocht agus ar an gcomhar réigiúnach idir na Ballstáit chun breis cinnteachta soláthair a áirithiú. 3. Barúlacha ón g COIMISIÚN 3.1 Ginearálta Le linn an tseisiúin iomlánaigh an 22 Aibreán 2009, ghlac Parlaimint na hEorpa pacáiste comhréitigh a comhaontaíodh leis an gComhairle d’fhonn comhaontú dara léamh a aimsiú. Baineann na leasuithe sin leis na nithe seo a leanas go bunúsach: Inniúlachtaí na Gníomhaireachta maidir le: - Monatóireacht a dhéanamh ar dhul chun cinn i gcur chun feidhme tionscnamh d'fhonn acmhainn nua idirnascairí a chruthú; - Rannchuidiú i gcur chun feidhme threoirlínte an Ghréasáin Thras-Eorpaigh in earnáil an Fhuinnimh; - Monatóireacht a dhéanamh ar inniúlachtaí maidir le margaí inmheánacha leictreachais agus gáis nádurtha i gcoitinne agus praghasanna miondíola, rochtain ar an líonra agus comhlíonadh ceart tomhaltóirí go háirithe. Eagrúchán na Gníomhaireachta: - Beirt chomhalta don Bhord Riaracháin a ainmneoidh an Pharlaimint, beirt a ainmneoidh an Coimisiún agus cúigear a ainmneoidh an Chomhairle; - Féadfaidh an Pharlaimint cuireadh a thabhairt do chathaoirleach an Bhoird Rialtóirí chun ráiteas a dhéanamh os comhair a coiste inniúil. Glacann an Coimisiún leis an bpacáiste comhréitigh toisc go bhfuil sé i gcomhréir le cuspóir foriomlán agus le saintréithe ginearálta an togra. 3.2 Togra Leasaithe De bhun Airteagal 250(2) de Chonradh CE, déanann an Coimisiún an Togra a leasú mar atá leagtha amach thuas.